Den 29-årige svensker kommer således til AaB efter et ophold i norske IK Comet og inden da har Österby blandt andet spillet fem år i svenske Leksand, ligesom det er blevet til ophold i hjemlandsklubberne Malmö, Björklöven, Rögle og Mora. AaB's sportsdirektør, Ole Nielsen, giver følgende karakteristik af nyerhvervelsen. - Han er en stor, stærk type der først og fremmest lukker godt af i defensiven, og samtidig spiller han meget disciplineret, udtaler Ole Nielsen om den 1,87 meter høje og 95 kg. tunge svensker. I 431 kampe i karrieren er Magnus Österby noteret for 49 mål og 87 assists. Österby tiltræder i AaB 1. juli og vil i den kommende sæson spille med rygnummer 51.

Opsummering:
AaB Ishockey henter den svenske back Magnus Österby til den kommende sæson i AL-Bank Ligaen